LDC เกินคาด! Q1 พลิกขาดทุนเหตุรายได้รวมลด-ลูกค้าชะลอใช้จ่าย
LDC เกินคาด! Q1 พลิกขาดทุน 4.98 ล้านบาท เหตุรายได้รวมลด-ลูกค้าชะลอใช้จ่าย เทียบกับช่วงเดียวกันของปีก่อนที่มีกำไรสุทธิ 1.11 ล้านบาท
14 พ.ค. 2558

บริษัท แอลดีซี เด็นทัล จำกัด (มหาชน) หรือ LDC รายงานผลการดำเนินงานไตรมาส 1/58 สิ้นสุดวันที่ 31 มี.ค.58 มีผลขาดทุนสุทธิ 4.98 ล้านบาท หรือขาดทุนสุทธิ 0.03 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 1.11 ล้านบาท หรือมีกำไรสุทธิ 0.01 บาทต่อหุ้น
โดยผลการดำเนินงานที่พลิกขาดทุน เนื่องจากรายได้รวมลดลง สาเหตุหลักจากการชะลอการใช้จ่ายของลูกค้า เนื่องจากเศรษฐกิจยังไม่ฟื้นทำให้ยอดขายบางสาขาลดลง อีกทั้งบริษัทมีนโยบายเพิ่มฐานลูกค้า โดยการแจกบัตรสมาชิก ลูกค้าจึงนำมาเป็นส่วนลด ส่งผลให้ยอดส่วนลดเพิ่มขึ้น ขณะที่ยังมีค่าใช้จ่ายในการเปิดสาขาเพิ่มขึ้น